Epipsocidae

Epipsocidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. 


== Utseende ==
Middelsstore til store støvlus (gjerne ca. 10 mm lange). Hodet er avlangt fordi kinnene (genae) er forlengede. Antennene består av 13 ledd, det innerste leddet er for en stor del membranøst og mykt. Punktøynene (ocelli) sitter hos en del arter samlet i en knøl oppe på hodet. Føttene er to-leddete. Vingene er velutviklede hos de fleste (men ikke hos den arten som forekommer i Europa), forvingene er hårete på undersiden. Vingeårene og vingens ytterkanter har én rekke av hår. Vingemerket (pterostigma, ved forvingens forkant) og cellen areola postica (ved forvingens bakkant) er lange og smale. De to fremste lengdeårene (Rs og M) er forbundet med en lang tverr-åre i vingens indre del. Det er bare én analåre ved forvingens bakhjørne.


== Levevis ==
Denne familien kan finnes på barken av trær, mellom løvverk, i løvstrø eller på steiner eller bergvegger som ligger i skyggen.


== Utbredelse ==
Familien er for det meste tropisk, med særlig mange arter i Sør- og Mellom-Amerika, Afrika og Malaysia. Slekten Bertkauia er den eneste som forekommer i nordområdene, med én art i Europa og to i Nord-Amerika.


== Systematisk inndeling ==
Systematikken innen gruppen støvlus følger [1]. Slekten Neurostigma ble tidligere gjerne regnet som en familie for seg, Neurostigmatidae, men dette er neppe holdbart. Det er i de siste årene blitt beskrevet en rekke nye slekter i denne gruppen.

Insekter (Ectognatha)
Vingede insekter (Pterygota)
Lus (Psocodea)
Støvlus (Psocoptera)
Underorden Psocomorpha
Gruppe Epipsocetae
Familie Epipsocidae
Slekten Bertkauia Kolbe, 1882 – 6 arter
Bertkauia lucifuga (Rambur, 1842) – eneste art i Europa, også i Norge
Slekten Cubitiglabra Li, 1995 – 2 arter
Slekten Dichoepipsocus Li & Mockford, 1997 – 2 arter
Slekten Dicropsocus Smithers & Thornton, 1977 – 3 arter
Edmockfordia chiquibulensis García Aldrete, 2009
Slekten Epipsocopsis Badonnel, 1955 – 43 arter
Slekten Epipsocus Hagen, 1866 – 33 arter
Slekten Goja Navás, 1927 – 42 arter
Slekten Heteroepipsocus Li, 1995 – 3 arter
Slekten Hinduipsocus Badonnel, 1981 – 4 arter
Slekten Ianthorntonia García Aldrete
Slekten Liratepipsocus Li, 2002
Slekten Mesepipsocoides García Aldrete & Casasola-González, 2008
Slekten Mesepipsocus Badonnel, 1969 – 30 arter
Slekten Metepipsocus Li, 2002
Slekten Neurostigma Enderlein, 1900 – 8 arter
Slekten Odontopsocus Badonnel, 1987 – 2 arter
Phallofractus thailandensis García Aldrete, 2009
Slekten Rogojiella García Aldrete, 2004
Slekten Spordoepipsocus Li
Slekten Valvepipsocus Li


== Kilder ==
Casasola González, J.A. (2006) Phylogentic relationships of the genera of Epipsocetae (Psocoptera: Psocomorpha). Zootaxa 1194: 1-32. [2]
Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
Liste over artene, fra Psocodea species file online
Fauna Europaea, utbredelsesdatabase for europeiske dyr


== Eksterne lenker ==
(en) Epipsocidae i Encyclopedia of Life 
(en) Epipsocidae i Global Biodiversity Information Facility 
(no) Epipsocidae hos Artsdatabanken 
(sv) Epipsocidae hos Dyntaxa 
(en) Epipsocidae hos Fauna Europaea 
(en) Epipsocidae hos Fossilworks 
(en) Epipsocidae hos ITIS 
(en) Epipsocidae hos NCBI 
Epipsocidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Støvlus (engelskspråklig)